
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 483 

20 Μαΐου 2003 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ορίων αιγιαλού και δημιουργία ζώνης πα¬ 
ραλίας στη θέση «ΒΑΧΟΥ ΑΜΙΡΑ» Επαρχίας Βιάν- 

νου, Δήμου Βιάννου, Ν. Ηρακλείου. 1 

Κήρυξη ως αναδασωτέας έκτασης εμβαδού 0,990 
στρεμμάτων, που βρίσκεται στη θέση «ΒΑΘΥΛΑ- 
ΚΟΣ» Περιφέρειας Καστροσυκιάς Δημ. Διαμερί¬ 
σματος Καναλιού του Δήμου Ζαλόγγου του Ν. Πρέ¬ 


βεζας. 2 

ΑΠΟΦΑΣΕΙΣ 

Αριθ. 1039803/3219/Β0010 (1) 


Καθορισμός ορίων αιγιαλού και δημιουργία ζώνης παρα¬ 
λίας στη θέση «ΒΑΧΟΥ ΑΜΙΡΑ» Επαρχίας Βιάννου, Δή¬ 
μου Βιάννου, Ν. Ηρακλείου. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ.2 του άρθρου 34 του 
Ν.2971 /2001 (ΦΕΚ285/τ.Α'/19.12.2001) "περί αιγιαλού και 
παραλίας", σύμφωνα με τις οποίες οι εκκρεμείς υποθέ¬ 
σεις που αφορούν τον καθορισμό αιγιαλού και παραλίας 
εξακολουθούν να διέπονται από τις ισχύουσες μέχρι την 
έναρξη ισχύος του νόμου αυτού διατάξεις. 

2. Την 252/26.3.2002 γνωμοδότηση του Νομικού Συμ¬ 
βουλίου του Κράτους, που έγινε αποδεκτή από τον Υφυ¬ 
πουργό Οικονομικών, την 28.3.2002. 

3. Τις διατάξεις του Ν. 3200/55 "περί διοικητικής αποκε- 
ντρώσεως", όπως αυτές τροποποιήθηκαν και ισχύουν σήμε¬ 
ρα μετά Ν.Δ. 532/70, Β.Δ. 704/70, Β.Δ. 705/70, Β.Δ. 192/72, 
Π.Δ.71/84, Π.Δ.347/86, Ν. 2026/92 και Π.Δ. 97/93. 

4. Τις διατάξεις του Α.Ν. 2344/1940 "περί αιγιαλού και 
παραλίας", όπως έχουν τροποποιηθεί και συμπληρωθεί 
μεταγενέστερα. 

5. Τις διατάξεις του Ν.Δ. 439/70 "περί συμπληρώσεως 
των διατάξεων περί αιγιαλού". 

6. Τις διατάξεις του άρθρου 20 Ν. 719/77 "περί του τρό¬ 
που σύνταξης τοπογραφικών και υψομετρικών διαγραμ¬ 
μάτων από ιδιώτες μηχανικούς κ.λ.π.". 

7. Τις διατάξεις του άρθρου 3 του Ν. 2971/2001 "περί συ¬ 
γκρότησης της επιτροπής καθορισμού ορίων αιγιαλού και 
παραλίας". 


8. Τις διατάξεις του άρθρου 19 παραγρ.5 Ν.2344/95, 
του άρθρου 52 παραγρ.6 Ν. 2218/94, του άρθρου 4 
παραγρ.7του Ν.2240/94, δυνάμει των οποίων αρμοδιότη¬ 
τες του Υπουργείου Οικονομικών που είχαν μεταβιβασθεί 
στους Νομάρχες, ανήκουν στον Περ/κό Δ/ντή, σε συν¬ 
δυασμό με αυτές του άρθρου 14παραγρ.2του Ν. 2399/96 
με τις οποίες προβλέπεται η κατάργηση των θέσεων των 
Περ/κών Δ/ντών, οι αρμοδιότητες πλέον του οποίου πε¬ 
ριήλθαν στο Γενικό Γραμματέα της Περιφέρειας και 
ασκούνται από τον Αναπληρωτή Περ/κό Δ/ντή. 

9. Τις διατάξεις του τέταρτου εδαφίου της παραγρ. 2 
του άρθρου 1 και της παραγρ.6 του ιδίου άρθρου του Ν. 
2503/97 "Διοίκηση, οργάνωση, στελέχωση της Περιφέ¬ 
ρειας, ρύθμιση θεμάτων για την τοπική αυτοδιοίκηση και 
άλλες διατάξεις" (ΦΕΚ 107 τ.Α'), σύμφωνα με τις οποίες οι 
Περ/κές Υπηρεσίες του Υπουργείου Οικονομικών, που 
συγκροτούσαν την Περ/κή Διοίκηση του Νομού ή Νομαρ¬ 
χίας, δεν υπήχθησαν στην ενιαία οργανική μονάδατης Πε¬ 
ριφέρειας, ούτε καταργήθηκαν, αλλά αποτελούν από 
1.9.97 Υπηρεσίες του Υπουργείου Οικονομικών. 

10. Το 28979/31.7.1997 έγγραφο της Δ/νσης Διοίκησης 
του Υπουργείου Εσωτερικών, Δημ. Διοίκησης και Αποκέ¬ 
ντρωσης, σύμφωνα με το οποίο οι αρμοδιότητες του Γε¬ 
νικού Γραμματέα της Περιφέρειας σε θέματα Υπηρεσιών 
του Υπουργείου Οικονομικών, μεταφέρονται από 1.9.97 
στον Υπουργό Οικονομικών. 

11. Την 1100383/1330/Α0006/31.10.2001 (ΦΕΚ 1485 
τ.Β’/31.10.2001) κοινή απόφαση των Πρωθυπουργού και 
Υπουργού Οικονομικών "περί ανάθεσης αρμοδιοτήτων 
του Υπουργού Οικονομικών στους Υφυπουργούς". 

12. Την 1115093/1378/Α0006/17.12.2001 (ΦΕΚ 1720 
τ.Β’/21.12.2001) απόφαση του Υφυπουργού Οικονομικών 
"περί μεταβίβασης αρμοδιοτήτων του Υφυπουργού Οικο¬ 
νομικών στους Γεν. Γραμματέα, Γεν. Δ/ντές κ.λ.π." του 
Υπουργείου Οικονομικών, καθώς και την 1041136/468/ 
Α0006/8.5.2002 απόφαση του Υφυπουργού Οικονομίας 
και Οικονομικών, με την οποία τροποποιείται και συμπλη¬ 
ρώνεται η προηγούμενη απόφαση. 

13. Την από 10.7.2002 Έκθεση της κατά το άρθρο 3 του 
Ν. 2971/19.12.2001 αρμόδιας Επιτροπής καθορισμού 
ορίων αιγιαλού και παραλίας, για τον καθορισμό ορίων αι- 
γιαλού και δημιουργία ζώνης παραλίας στη θέση "ΒΑΧΟΥ 
ΑΜΙΡΑ" Επαρχίας Βιάννου, του Δήμου Βιάννου Ν. Ηρα¬ 
κλείου. 

14. Το, από 1.4.1999, τοπογραφικό διάγραμμα, που συ¬ 
ντάχθηκε από τους Συγγελάκη Αριστομένη και Ξεκαρδά- 

κη Γεώργιο Προϊστ. 631 Τοπ. Συνεργείου, της Δ/νσης Το- 
πογραφικής της Νομαρχιακής Αυτοδιοίκησης Ηρακλεί¬ 
ου, σε κλίμακα 1:500, το οποίο αποτελείται από τέσσερις 
(4) πινακίδες (αριθ.7, 8, 9 και 10), ελέγχθηκε από τον Το¬ 
πογράφο Μηχανικό Ελεγκτή Τοπ. Συνεργείων Βρέζα Βα¬ 
σίλειο την 11.5.99 και θεωρήθηκε από τον Τοπογράφο 
Μηχανικό Δ/ντή Τοπογραφικήςτης Νομαρχιακής Αυτοδι¬ 
οίκησης Ηρακλείου Μαυρίδη Κων/νοτην 14.5.99. 

15. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ.544.5/353/03/ ΣΧ433/ 
22.04.2003 έγγραφό του, αποφασίζουμε: 

Επικυρώνουμε την από 10.7.2002 Έκθεση της κατά το 
άρθρο 3του Ν. 2971/19.12.2001 αρμόδιας Επιτροπής κα¬ 
θορισμού ορίων αιγιαλού και παραλίας, για τον καθορι¬ 
σμό ορίων αιγιαλού και δημιουργία ζώνης παραλίας, στη 
θέση "ΒΑΧΟΥ ΑΜΙΡΑ" Επαρχίας Βιάννου του Δήμου Βιάν- 
νου Ν. Ηρακλείου, καθώς επίσης και το, από 1.4.1999, το- 
πογραφικό διάγραμμα, που συντάχθηκε από τους Συγγε- 
λάκη Αριστομένη και Ξεκαρδάκη Γεώργιο Προϊστ. 631 
Τοπ. Συνεργείου, της Δ/νσης Τοπογραφικής της Νομαρ¬ 
χιακής Αυτοδιοίκησης Ηρακλείου, σε κλίμακα 1:500, το 
οποίο αποτελείται από τέσσερις (4) πινακίδες (αριθ. 7, 8, 
9 και 10), ελέγχθηκε από τον Τοπογράφο Μηχανικό Ελε¬ 
γκτή Τοπ. Συνεργείου Βρέζα Βασίλειο την 11.5.99 και θε¬ 
ωρήθηκε από τον Τοπογράφο Μηχανικό Δ/ντή Τοπογρα- 
φικήςτης Νομαρχιακής Αυτοδιοίκησης Ηρακλείου Μαυ¬ 
ρίδη Κων/νο την 14.5.99. 

Στο τοπογραφικό αυτό διάγραμμα, καθορίσθηκε από 
την αρμόδια Επιτροπή, όπως πιο πάνω αναφέρεται: 

Η οριογραμμή του αιγιαλού με συνεχή κόκκινη πολυγω¬ 
νική γραμμή με κορυφές Α100, Α1,.Α28. 

Η οριογραμμή της παραλίας με συνεχή κίτρινη πολυγω¬ 
νική γραμμή με κορυφές Π100, Π1.Π28. 

Καθορίζεται ζώνη παραλίας πλάτους 10 μέτρων, διότι 
δεν εξυπηρετούνται οι σκοποί του άρθ. 1, παρ.2 του Ν. 
2971/2001. 

Αποφαίνεται ότι δεν υφίσταται παλαιός αιγιαλός. 

Δεν εξαιρούνται τα κτίσματα που βρίσκονται στη ζώνη 
παραλίας. 

Η παρούσα απόφαση, μαζί με την έκθεση της Επιτρο¬ 
πής και το τοπογραφικό διάγραμμα να δημοσιευθούν 
στην Εφημερίδα της Κυβερνήσεως. 

Αθήνα, 7 Μαΐου 2003 
Με εντολή Υφυπουργού 
Ο Γενικός Διευθυντής 
Δημ. Περιουσίας και Εθν. Κληρ/των 
ΣΠΥΡΟΣΙ. ΣΤΑΘΗΣ 


ΕΚΘΕΣΗ 

Επιτροπής καθορισμού των ορίων αιγιαλού και 
παραλίας Νομού Ηρακλείου. 

Στο Ηράκλειο σήμερα 10 Ιουλίου 2002 οι παρακάτω: 

1. Αμπαρτζάκης Ιωάννης, Προϊστάμενος της Κτηματι¬ 
κής Υπηρεσίας Ηρακλείου, ως Πρόεδρος. 

2. Χριστοδουλάκη Ελένη, Τοπογράφος Μηχανικός στην 
Κτηματική Υπηρεσία Ηρακλείου. 

3. Φρονιμάκης Εμμανουήλ, νόμιμος αναπληρωτής του 
Λιμενάρχη Κεντρικού Λιμεναρχείου Ηρακλείου, κωλυομέ- 
νου του Λιμενάρχη. 

4. Χατζηδάκη Μαρίνα, Διευθύντρια Διεύθυνσης Πολεο¬ 
δομίας Νομαρχιακής Αυτοδιοίκησης Ηρακλείου. 

5. Τσουκαλά Αικατερίνη, νόμιμη αναπληρώτρια του Δι¬ 


ευθυντή Δ/νσης Χωροταξίας και Περιβάλλοντος της Γ ενι¬ 
κής Γραμματείας της Περιφέρειας, κωλυομένου του Δι¬ 
ευθυντή, ως μέλη αποτελέσαμε την επιτροπή καθορι¬ 
σμού αιγιαλού και παραλίας που προβλέπει το άρθρο 3 
του Νόμου 2971 "Αιγιαλός, παραλία και άλλες διατάξεις" 
και που συγκροτήθηκε με την 1513/29.3.2002 απόφαση 
Προϊσταμένης της Οικονομικής Επιθεώρησης Κρήτης, 
στην οποία μεταβιβάστηκε η αρμοδιότητα με την 
1115093,1378/Α0006/17.12.2001 απόφαση του Υφυ¬ 
πουργού Οικονομικών (ΦΕΚ 1720/2112.2001 Β'). 

Και αφού λάβαμε υπόψη: 

1. Την 3679/7.7.1999 αίτηση του Δήμου Βιάννου για τον 
καθορισμό των οριογραμμών αιγιαλού και παραλίας στη 
θέση" Βαχού Αμιρά Επαρχίας Βιάννου Νομού Ηρακλείου". 

2. Το από 1.4.1999 τοπογραφικό και υψομετρικό διά¬ 
γραμμα (πινακίδες 7,8,9 και 10 με κλίμακα 1:500τωνΣυγ- 
γελάκη Αριστομένη και Ξεκαρδάκη Γεωργίου Προϊστ. 631 
Τοπ. Συνεργείου, όπου αποτυπώνεται η υπό καθορισμό 
περιοχή "Βαχού Αμιρά Επαρχίας Βιάννου Νομού Ηρα¬ 
κλείου" που ελέγχθηκε από τον Τοπογράφο Μηχανικό 
Ελεγκτή των Συνεργείων Βασίλειο Βρέζα την 11.5.99 και 
θεωρήθηκε από τον Τοπογράφο Μηχανικό Δ/ντή Τοπο- 
γραφικής Κων/νο Μαυρίδη την 14.5.99. 

3. α) Τις διατάξεις του Α.Ν. 2344/40 όπως αυτός τροπο¬ 
ποιήθηκε και τη δικαστηριακή νομολογία για τον αιγιαλό, 

β) τις διατάξειςτου Ν. 2971/2001 "Αιγιαλός, παραλία και 
άλλες διατάξεις". 

γ)Το 1008244/857/Β0010/ΠΘΛ1097/11.5.2002 έγγρα¬ 
φο του Υπουργείου Οικονομικών. 

δ)Την 252/2002 γνωμοδότηση του Νομικού Συμβουλίου 
του Κράτους. 

4. Την 5904/Φ162/12.7.1996 (ΦΕΚ 1046/1996τεύχος Δ') 
απόφαση αναπληρωτή Περιφ/κού αιγιαλού ανατολικά 
της υπό καθορισμό περιοχής. 

5. Την αυτοψία χου πραγματοποιήθηκε την 10 Ιουλίου 
2002 με την προσωπική αντίληψη που σχηματίσαμε για το 
πλάτος της βρέχόμενης ζώνης της ξηράς, αφού λάβαμε 
υπόψη τη γεωμορφολογία του εδάφους, το φυσικό όριο 
βλάστησης, τον τομέα ανάπτυξης κυματισμού σε σχέση 
με το μέτωπο της ακτής, αποφαίνεται ομόφωνα: 

1. Καθορίζει επί του παραπάνω τοπογραφικού δια¬ 
γράμματος: 

α) Την οριογραμμή αιγιαλού από την κορυφή Α100 - Α1 
μέχρι την κορυφή Α28. 

β) Την οριογραμμή παραλίας από την κορυφή Π100 - Π1 
μέχρι την κορυφή Π28, όπως αυτές φαίνονται στις πινακί¬ 
δες 7, 8, 9 και 10. 

Ο καθορισμός της δεκάμετρης ζώνης παραλίας κρίνε- 
ται απηραίτητος γιατί δεν εξυπηρετείται ο σκοπός της πα¬ 
ραγράφου 2 του άρθρου 1 του Ν. 2971/2001. 

Οι κορυφές των οριογραμμών αιγιαλού και παραλίας έ¬ 
χουν ορθογώνιες συντεταγμένες εξαρτημένες από τρι¬ 
γωνομετρικό δίκτυο της χώρας. 

2. Αποφαίνεται ότι δεν υφίσταται παλαιός αιγιαλός. 

3. Δεν εξαιρούνται τα κτίσματα που βρίσκονται στη ζώ¬ 
νη παραλίας. 

Η Επιτροπή 

Ο Πρόεδρος Τα Μέλη 

ΙΩΑΝ. ΑΜΠΑΡΤΖΑΚΗΣ ΕΛΕΝΗ ΧΡΙΣΤΟΔΟΥΛΑΚΗ 
ΕΜΜΑΝ. ΦΡΟΝΙΜΑΚΗΣ 
ΜΑΡΙΝΑ ΧΑΤΖΗΔΑΚΗ 
ΑΙΚΑΤ. ΤΣΟΥΚΑΛΑ 






ΝΌΜ/ΚΗ ΑΥΤ/ΣΗ ΗΡΑΚΛΕΙΟΥ 3ΑΧ0ΣΆΜΙΡΑ 

Δ/ΝΣΗ ΤΟΠΟΓΡΑΦΙΚΗΣ _ 

ΝΟΜ/ΚΗ ΑΥΤ/ΣΗ ΗΡΑΚΛΕΙΟΥ ΒΑΧΟΣ-ΑΜΙΡΑ 

Δ/ΝΣΗ ΤΟΠΟΓΡΑΦΙΚΗΣ 

Αριθ. 1360 (2) 

Κήρυξη ως αναδασωτέας έκτασης εμβαδού 0,990 στρεμ¬ 
μάτων, που βρίσκεται στη θέση «ΒΑΘΥΛΑΚΟΣ» Περι¬ 
φέρειας Καστροσυκιάς Δημ. Διαμερίσματος Καναλιού 
του Δήμου Ζαλόγγου του Ν. Πρέβεζας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Το άρθρο 117 παρ. 3 του Συντάγματος. 

2. Τις διατάξεις: 

α. Του Ν.Δ. 532/70 "περί Διοικητικής Αποκέντρωσης" 

β. Του Ν. 998/79 "περί Προστασίας των Δασών και Δα¬ 
σικών εν γένει εκτάσεων της χώρας" και συγκεκριμένα: 

1. Του άρθρ. 41 παρ. 1 και 

2. Του άρθρ. 38 παρ. 1. 

γ. Του Ν. 2503/97 "Διοίκηση - Οργάνωση - Στελέχωση 
της περιφέρειας κ.λ.π." 

3. Τις 160417/8.7.1980 και 182447/24.9.1980 Διαταγές 
του Υπ. Γεωργίας. 

4. Την 1166/17.4.2003 πρόταση της Διεύθυνσης Δασών 


Πρέβεζας, για κήρυξη αναδασωτέας της αναφερόμενης 
στο θέμα έκτασης, αποφασίσουμε: 

Κηρύσσουμε αναδασωτέα, με σκοπό την αποκατάστα¬ 
ση της δασικής βλάστησης, που καταστράφηκε από πα¬ 
ράνομη εκχέρσωση, την έκταση των 0,990 στρεμμάτων, 
που βρίσκεται στη θέση "ΒΑΘΥΛΑΚΟΣ" περιφέρειας Κα¬ 
στροσυκιάς Δημ. Διαμερίσματος Καναλιού του Δήμου 
Ζαλόγγου του Ν. Πρέβεζας και προσδιορίζεται από τα 
στοιχεία 1-2-3-4-5-6-7-1, όπως φαίνονται στο συνημμένο 
διάγραμμα, το οποίο αποτελεί αναπόσπαστο μέρος της 
απόφασης αυτής και έχει όρια: 

ΑΝΑΤΟΛΙΚΑ: Δημοτική δασική έκταση 
ΔΥΤΙΚΑ: Δημοτική δασική έκταση 
ΒΟΡΕΙΑ Δημοτική δασική έκταση 
ΝΟΤΙΑ: Δημοτική δασική έκταση 
Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με το Ν. 998/79. 

Ιωάννινα, 8 Μαΐου 2003 

Ο Γ ενικός Γ ραμματέας Περιφέρειας 
ΠΑΥΛΟΣ ΠΑΠΑΔΟΠΟΥΛΟΣ 

ΠΑΥΛΟΣ ΠΑΠΑΔΟΠΟΥΛΟΣ ί. ΝΤΟΥΡΟΣ Γ. ΚΟΙΟ» 







